Bybelskool » Jesus as die Seun van die mens EN die Seun van God
TuisHuidige boek: NumeriOnlangse reekseLevitikusEksodusGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi62 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf inSubscribe	23 May2011 Jesus as die Seun van die mens EN die Seun van God
Written by Chris van Wyk. Posted in God, Jesus, Johannes Print This Post
Jesus het verskeie benamings waarmee Hy aangedui word in die evangelies. Twee prominente benamings is dié van Seun van die mens En Seun van God. Hier is ‘n paar opmerkings daaroor :
Seun van die Mens
Jesus gebruik die benaming dikwels vir Homself. Net op drie plekke gebruik ander mense dit van Hom. Stefanus gebruik dié benaming wanneer hy in ’n visioen van die geopende hemel die Seun van die mens gesien het (﻿Hand 7:56﻿), asook Johannes in sy Openbaring (﻿Openb. 1:13﻿, ﻿14:14﻿). Een van die skares wat Jesus gevolg het, het ook ‘n keer van die Seun van die mens gepraat (﻿Joh 12:34﻿).
Die benaming word gebruik om:
sy mensheid te bevestig (Mark 2:28﻿; ﻿Matt 8:20﻿, ﻿12:40)﻿. Dit doen Hy beide in die konteks van sy lyding en dood (﻿Matt 17:22﻿, ﻿20:18﻿, ﻿28﻿, ﻿12:40﻿) asook in die konteks van sy toekomstige heerlikheid (﻿Matt 16:27﻿, ﻿28﻿; ﻿Mark 8:38﻿, ﻿13:26﻿; ﻿Joh 3:14﻿).
sy Goddelikheid te bevestig, veral in Johannes ( ﻿Joh. 5:27﻿, ﻿6:27﻿, ﻿54﻿, ﻿62﻿;) waarmee Hy eintlik ook sy preëksistensie aandui (﻿Joh 1:51﻿, ﻿3:13﻿, ﻿6:27﻿, ﻿8:28﻿, vgl ook ﻿Dan 7:13﻿).
Die benaming Seun van die mens spreek van Jesus se volledige eenwording met die mens. Hy het egter nie Seun van die mens geword nie; Hy was dit trouens van altyd af. Daarom word die term ook gebruik om sy Goddelikheid aan te dui.
Seun van God
Jesus gebruik ook hierdie benaming vir Homself, soos ander dit ook doen. Dit dui veral sy Goddelikheid aan:
as aanduiding van sy Messiaanse karakter waar die woord as’t ware Jesus se amp aandui, nie net sy natuur nie. As Seun van God is Hy God se Verteenwoordiger en Erfgenaam. So gebruik die demone hierdie benaming, hoewel hulle sy teenstanders was (﻿Mark 3:11﻿, ﻿5:7﻿; ﻿Luk 4:41)﻿. Ook die hoëpriester gebruik dié benaming, maar verskil natuurlik oor die legitimiteit van Jesus se gebruik daarvan en wil Hom juis daaroor aankla (﻿Mark 14:61﻿; ﻿Matt 26:63). ‘n Engel (Luk 1:35), Petrus (﻿Matt 16:16﻿), Natanael (﻿Joh 1:49), en Marta (Joh 11:27) bely dit as die inhoud van wat hulle glo van Jesus. Dit is ook moontlik hoe God die naam Seun gebruik, in die sin dat Hy die Seun van God is (﻿Matt 3:17﻿; 17:5﻿; ﻿Mark 9:7﻿).
as aanduiding van sy Goddelike wese, in ‘n konteks waar bepaalde Goddelike eienskappe beskryf word wat sy mensheid, soos veral die geval in die briewe van die NT is (﻿Matt 14:33﻿﻿; ﻿Rom 1:4﻿, ﻿8:3﻿; ﻿Gal 4:4﻿; ﻿Hebr 1:1﻿, ﻿7:7﻿)﻿.
Die benaming Seun van God, toegepas op Jesus Christus, het dus nie’n eties-religieuse betekenis in die sin dat Jesus dit geword het op grond van die kwaliteit van sy werke nie, maar dit het ontiese betekenis aangesien dit sy eenheid met God self uitdruk. Met hierdie naam word gesê dat Jesus in ’n geheel unieke verhouding tot God staan en dat sy wesensgemeenskap met Hom van ’n bo-tydelike aard is en nie eers met die aardse bestaan van Jesus, ’n aanvang geneem het nie. Anders as alle ander mense staan Jesus aan die kant van God, en Hy staan daar soos niemand anders, behalwe Hy, daar kan staan nie.
Die twee benamings oorvleuel dus in terme van die Goddelike betekenis daarvan. Die benaming Seun van God belig Jesus se wese vanuit die perspektief van Jesus se Goddelikheid. Die benaming Seun van die mens belig Sy wese vanuit die perspektief van Jesus se mensheid. Die twee benamings belig dus verskillende kante van dieselfde saak, dat Jesus God En mens was.
Gebaseer op, maar ook aangepas uit JA Heyns 1999 Dogmatiek. Pretoria : NG Kerkboekhandel, p 238.
View all posts in this seriesDie evangelie van Johannes – Bybelskool.com 20 April – 24 Mei 2011Die skrywer JohannesDie evangelie van Johannes – inleiding’n Oorsig oor die evangelie van JohannesDie Woord van God het mens geword sodat ons in Jesus Christus kan gloDie stryd tussen lig en duisternisJohannes se prentjie van JesusJesus se Ek is-uitsprakeWonderwerke is tekens van God se werkDie Heilige Gees as die ParakleetVerhouding met die Sinoptiese evangeliesIndelingLeesplanNuttige boekeWEEK 1: 1:1-3:36Johannes 1:1–18 – Die genade en waarheid van Jesus sluit die lewe oopJohannes 1:19–51 – Oortuig deur die getuienis van die eerste dissipelsJohannes 2:1–12 – Jesus bewys deernis sonder vertoonJohannes 2:13–22 – Die liefde vir U huis verteer myDie eiename JHWH en JesusJohannes 2:23–3:36 – As iemand nie van bo-af gebore word nieWEEK 2: Johannes 4:1-8:11Johannes 4:1–42 – Die Samaritaanse vrou aanbid Jesus en bring ’n hele dorpie na Hom toeJohannes 4:43–5:47 – Lewe kom deur vertroue op God en ’n gehoorsame luister na sy woordeJohannes 6:1–71 – God gee geloof wat vir altyd houJohannes 7:1–52 – Wie is Jesus vir jou?Johannes 7:53–8:11 – Ek veroordeel jou ook nieWEEK 3: Johannes 8:12-12:50Johannes 8:12-59 – Jesus is die lig vir die wêreld – en ek sy ligdraerJohannes 9:1–41 – Jesus maak ook my oë oop om Hom as Here raak te sienJohannes 10:1–42 – Die Goeie Herder se skape ken sy stemJohannes 11:1–54 – Ek is die opstanding en die leweJohannes 11:55–12:50 – Die koringkorrel moet sterf om vrug te draWEEK 4: Johannes 13:1-17:26Johannes 13:1–30 – Jesus was die voete van sy dissipelsJohannes 13:31–14:31 – Julle moet mekaar liefhê soos Ek julle lief gehad hetJohannes 15:1–26 – Om Jesus te aanvaar en sy pad vir jou te omhels, is die leweJohannes 16:1-33 – Die Heilige Gees is ons inspirasieJohannes 17:1–26 – Jesus bid passievol vir eenheid in Sy kerkWEEK 5: Johannes 18:1-21:25Johannes 18:1–40 – Jesus kies om die pad van die kruis te stap vir myJohannes 19:1-42 – Dit is volbring!Johannes 20:1–31 – Jesus staan op as die teenwoordige HereJesus as die Seun van die mens EN die Seun van GodJohannes 21:1–25 – Jesus leer Petrus om Hom te volgTerugblik op die lees van die evangelie van JohannesJohannes – Lees, luister, leef – ePubShare this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Google+ (Opens in new window)Click to email this to a friend (Opens in new window)Click to print (Opens in new window)Like this:Like Loading...
Etikette:Johannes, Seun van die mens, Seun van God
May 25, 2011 by 11:52
Baie dankie vir die perspektief. Ek het ook opgelees uit die boek van Prof.Adrio König: Die helfte is my nooit oor Jesus vertel nie.(2001) Het selfs my notas van dertig jaar gelede weer opgediep. Baie navorsingsinsette in o.a. Marshall IH: The Origins of New Testament Christology ,63-82 (1977) en Ladd GE:A Theology of the New Testament,145-158(1974) Op daardie stadium was baie vrae nog onbeantwoord en was daar baie verskillende sienswyses. Ek haal aan uit Marshall:”From our survey it is evident that there are no easy solutions to the ‘Son of Man’ problem and there is no consensus of opinion among scholars. But it may be claimed that the view that Jesus spoke of himself by means of this phrase offers the least difficulties, and that here we have a valuable insight into his self-understanding.” Daar sal maar seker altyd verskil in opinies wees!
Jurie July 24, 2017
Numeri was vir nog nog altyd ‘n boek met ‘n paar belangrike gebeurtenisse, en met groot dele tussenin wat vir my vreemd, verwyderd en onbelangrik gelyk het. Ek sien uit om dit in hierdie reeks beter te ontgin en verstaan. Dankie vir die geleentheid.
Chris van Wyk July 24, 2017
Hi. Jy moet dié e-pos adres self verander. Klik net op die Manage Subscriptions skakel aan die onderkant van enige vorige bydrae wat ek vir jou gestuur het. Of gaan na Manage Subscriptions by WordPress.com en kyk daar vir Account Settings. Hoop jy kom reg. Anders kan jy ook net weer inskryf met die regte e-pos adres by http://www.bybelskool.com/subscribe.
Natascha July 24, 2017
n Hartlike goeie more, ek wil U net meedeel dat my epos adres verander het (e-pos verskaf).
Dankie vir die wonderlike voorreg wat U ons gun om die Bybel beter te leer ken.
Jan Louw July 20, 2017
Ek wil ook my waardering uitspreek vir hierdie werk Chris. Die “TULIP verskraling” is vir my ‘n verhelderende opmerking.
Chris van Wyk July 19, 2017
Dankie! Ek put persoonlike vreugde uit dié belydenis, veral ook as ‘n mens nie vassteek by die TULIP verskraling nie – dit help wel as ‘n opsomming – maar deurdruk en dit deur ‘n deeglike lees jou eie maak.
Quintus July 19, 2017
Dankie vir die een oor Dordt. Dit is duidelik verstaanbaar en verhelderend . Ek het jare terug my MTH skripsie oor die Dordse Leerreels en Evangelisasie gedoen . Dit is ‘n baie ryke dokument wat ons te min uithaal . Jy doen dit uitstekend!!!
Dit is ‘n spreekwoord wat gewoonlik uitgelê word dat as hierdie oordeel die onskuldige Jesus tref (groen hout), hoeveel swaarder sal die oordeel nie wees oor die Joodse volk (droë hout) nie, soos dit in 70 n.C. gebeur het met die Romeinse vernietiging van Jerusalem deur Titus.
Minnie Louw July 19, 2017
Kan u asb vir my Luk 23:31 verduidelik.
Petro Maloney July 10, 2017
Dr Chris – Ek was so dankbaar toe die Heilige Gees my na u webtuiste toe lei. Ek soek al ‘n geruime tyd so ‘n webtuiste waar elke Bybelboek opgesom kan word of die kruks van die teksverse verduidelik kan word.
Mag die Vader U ryklik seen met die werk. Groete
TuisHuidige boek: NumeriOnlangse reekseLevitikusEksodusGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi62 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf inSubscribe